اسکی تورکلرده بایرام و شؤلنلر
اسکی تورکلرده بایرام و شؤلنلر
پروفسور، دوکتور سالیم قوجا
کؤچورن: عباس ائلچین
بایرام قاورامی ایلک دفعه کاشغارلی ماحمودون 11. یوز ایلده یازدیغی "دیوان"دا گؤرولور. کاشغارلی، کلمهنین اصلینین "بذرم" اولدوغونو، بو کلمهنی اوغوزلارین "بیرم" شکلینه چئویردیکلرینی بیلدیریر. یئنه کاشغارلییا گؤره، بایرام "اگلنمه، گولمه و سئوینمه گونودور." بایراملار 11. یوز ایل تورک توپلوموندا، شوبههسیز "بایرام یئری" آدی وئریلن بیر میداندا قوتلانماقدایدی. بایرام یئری، اؤزللیکله چیچکلرله سوسلنمکده، چیراغ ویا مشعللرله آیدینلاتیلماقدایدی کی، بوراسی کاشغارلینین ایفادهسییله عادتن "گؤنول آچان" بیر مکان اولماقدایدی.(1) بایرام یئرینین آیدینلاتیلمیش اولماسیندان، بایرام قوتلامالارینین گئجه ده دوام ائتدیگی آنلاشیلماقدادیر. بورادا همن بیلدیرهک کی، کاشغارلی ماحمود بو آچیقلامایلا رمضان و قوربان بایراملاری کیمی دینی بیر بایرامدان دئییل، میلّی بیر بایرامدان سؤز ائتمکدهدیر. آنجاق کاشغارلی، بو بایرامین نه زامان قوتلاندیغینا دایر بیلگی وئرمهمکدهدیر. دیقّتلی بیر تاریخچینین بو زامانی یئنه کاشغارلینین ایفادهسینده گئچن بیر کلمه ایله تثبیت ائتمهسی مومکوندور. کاشغارلی، بایرام یئرینی تصویر ائدرکن بو مکانین چیچکلرله سوسلندیگینی سؤیلهمکدهدیر. چیچکلرین گئنللیکله ایلکباهاردا آچدیغینی دوشونورسک، بایرامین دا عئینی مؤوسومده قوتلانمیش اولماسی موحقّقدیر.
آردینی اوخو/ Ardını oxu
azb_Arab azb_Arab azb_Arab azb_Arab azb_Arab azj_Latn